google/wiki40b huggingface dataset:
Siti Nurhaliza (album 1997)

Penerbitan

Selepas kejayaan album pertamanya, pada Ogos 1996, Siti Nurhaliza mengumumkan akan merakamkan album keduanya secepat mungkin. Untuk album kedua, Siti mengetengahkan pelbagai genre muzik seperti dance pop, R&B, balada, tradisional dan pop rock selain muzik pop. Beliau turut memuatkan sebuah lagu bahasa Inggeris bertajuk “The Colour of My Love” nyanyian asal Celine Dion yang merupakan penyanyi antarabagsa yang dikagumi oleh Siti, beliau juga menyumbangkan lirik untuk lagu Demi Kasih Kita. 
Album ini diterbitkan oleh Adnan Abu Hassan yang turut menyumbangkan tiga lagu dalam album ini – "Wajah Kekasih", “Demi Kasih Kita” dan “Rindu Di Antara Kita”. Penerbit dan komposer lain yang turut mencurahkan tenaga mereka dalam album ini ialah pasangan suami-isteri LY dan Baiduri (menerusi dua lagu – “Aku Cinta Padamu” dan “Kesilapanku, Keegoanmu”), Fauzi Marzuki, Zul Mahat, Xiao Wong, Helen Yap, Arthur Ganov dan David Foster. Rakaman album ini dijalankan pada pertengahan Ogos 1996 sehingga awal Januari 1997.

Keluaran dan sambutan

Siti Nurhaliza II dikeluarkan pada 27 Januari 1997 (17 hari selepas ulang tahun kelahirannya ke-18) dan mendapat sambutan yang cukup menggalakkan dengan jualan yang melebihi 150, 000 unit. Album ini menerima pensijilan platinum dan ia juga dikeluarkan lima bulan sebelum Krisis Kewangan Asia 1997.
Single pertama album ini, "Aku Cinta Padamu" dikeluarkan pada 3 Januari 1997, dan dikatakan menjulang nama Siti di persada muzik Indonesia dengan tajuk gantian "Betapa Ku Cinta Padamu" lalu mendapat sambutan baik di republik itu. Di dalam laporan berita oleh Billboard, Siti Nurhaliza II telah terjual sebanyak 500, 000 unit di Indonesia sahaja. Album ini diterbitkan bersama oleh Suria Records dan syarikat rakaman Indonesia, Blackboard dan diedarkan di Indonesia oleh Suara Sentral Sejati.
Kejayaan lagu "Aku Cinta Padamu" kemudian diikuti dengan dua single seterusnya, "Wajah Kekasih" dan "Bisikan Asmara". Muzik video untuk ketiga-tiga lagu ini dikeluarkan. Muzik video lagu "Kesilapanku, Keegoanmu", "Demi Kasih Kita", "Tirai Semalam", "Rindu Di Antara Kita", "Khayalan Cinta" dan "Usah Diragui" turut dikeluarkan. Sepertimana album Siti Nurhaliza I, album ini juga diterbitkan dalam versi alternatif dengan kulit album berbeza. Album Siti Nurhaliza II dikeluarkan dalam bentuk fizikal (cakera padat dan kaset) pada hari pertama pelancarannya dan kemudiannya dikeluarkan format digital (muat turun digital) pada tahun 2013. Pada tahun 2017, album ini dicetak dalam bentuk piring hitam (LP).

Legasi

Lagu "Kesilapanku, Keegoanmu" dijadikan sebagai lagu tema drama TV Lafazkan Kalimah Cintamu lakonan Farid Kamil dan Nelydia Senrose yang bersiaran di Astro Ria. "Aku Cinta Padamu" digunakan sebagai muzik latar drama ini.
Kabinet Indonesia Bersatu II

Kabinet Indonesia Bersatu II ialah kabinet pemerintahan Presiden Susilo Bambang Yudhoyono dan Boediono di Indonesia. Kabinet ini dibentuk pada 21 Oktober 2009 dan akan wujud selama lima tahun sehingga tahun 2014. Presiden Yudhoyono sering mengadakan sebuah rombakan kabinet yang melihatkan wajah baru menterinya.
Peristiwa Lubuk Merbau 1985

Bahas di Parlimen

Pada 11 April 1985, perbahasan tentang kewajaran tragedi pembunuhan di Felda Lubuk Merbau. Ahli parlimen Bagan Serai, Abdul Rahman Suliman mempersoalkan kewajaran parti PAS melabelkan penyokong PAS yang mati itu sebagai mati syahid . Sesiapa yang berjuang dalam parti jika mati akan mati syahid seperti "Peristiwa di Lubuk Merbau"; Jika mati melalui partinya kuburnya akan cerah; Jika sembahyang dengan meletak lambang partinya di bawah sejadah akan lebih mendapat banyak pahala; Jika sedar apakah tindakan-tindakan yang akan diambil oleh Kerajaan untuk menghalang perkara-perkara seperti ini dari terus berlaku. Abdul Rahman Suliman juga kesal dengan penyebaran risalah 'Peristiwa Berdarah di Lubuk Merbau' di dalam dan luar negara bagi menghasut rakyat.
Pada di parlimen, ahli parlimen Mamat Ghazalee Abdul Rahman minta penjelasan tentang "Peristiwa FELDA Lubok Merbau" semasa Pilihan raya Kecil Padang Terap baru-baru ini, mengapa peristiwa tersebut berlaku, berapa ramai orang yang terlibat, dan berapa mangsa-mangsanya. Tidakkah peristiwa tersebut menjadi amaran terhadap kemungkinan ancaman daripada anasir-anasir tidak diingini kepada proses pilihanraya umum akan datang. Apa tindakan-tindakan untuk menjamin proses pilihanraya umum di negara ini berjalan licin, aman tenteram tanpa huru-hara.

Datuk Nik Aziz Nik Mat pula minta Menteri Dalam Negeri menjelaskan sebab-sebab yang menghalang pihak polis tidak bertindak mencegah peristiwa serangan liar oleh segolongan samseng di Lubuk Merbau Padang Terap, Kedah pada 18 Januari 1985 terhadap petugas-petugas Pilihanraya PAS sehingga berlakunya beberapa orang luka parah dan seorang darinya mati akibat kejadian itu,oleh kerana sehari sebelumnya laporan (report) telah dibuat kepada petugas di Balai Polls Naka iaitu sebagaimana Naka PC. Report No. 98 j 85 dengan disertakan satu salinan surat ugutan bertulis oleh orang-orang yang bercadang untuk melakukan tindakan itu telah ada dalam pengetahuan pihak polls sama ada pihak polis telah diarah sesuatu menyebabkan pihak polis tidak berani untuk mencegah kejadian itu daripada berlaku.
Pada 1985, Nik Aziz Nik Mat melahirkan rasa kecewa kerana pihak polis lambat bertindak sehingga Ustaz Othman Talib terbunuh dan Pak Ayub cedera di Felda Lubuk Merbau. Orang ramai semakin gelisah terhadap kecekapan sistem keadilan di negara ini. Menteri Datuk Radzi Sheikh Ahmad menjelaskan bahawa penyiasatan 'Inquest' telah dijalankan pada 30 Mac 1986.
Pemimpin DAP , Lim Kit Siang mempersoalkan tindakan kerajaan yang menahan 9 orang mahasiswa yang menonton video mangsa tragedi Lubuk Merbau pada Januari 1985. Mahasiswa tersebut dikenakan tindakan di bawah AUKU.
Kusial

Kusial ialah sebuah daerah di Tanah Merah, Kelantan. Sungai Kusial mengalir masuk ke Sungai Kelantan dan terus ke Laut China Selatan.
Nessa Sadin

Karier

Puteri pasangan Erman Sadin dan Irene ini terkenal kerana sering membawa watak jahat dan kejam, seperti peranannya sebagai ibu tiri dalam sinetron Kisah Kasih di Sekolah. Sinetron lain yang pernah dibintanginya antara lain ialah sinetron Liontin, sitkom Si Kokom, Kisah Cinta Si Hantu Cantik, Sheila, Anak Cucu Adam, Cinta Bunga, Chelsea, Janji Cinta, Aqso & Madina. Selain sinetron, Nessa juga pernah menjadi pengacara tayangan infotainment "Buah Bibir" (bersama Cut Memey) yang ditayangkan di ANTV.
Pada tahun 2007, lulusan Fakulti Ekonomi Universitas Tarumanagara, Jakarta ini berlakon dalam filem The Wall pada tahun 2007. Dalam filem ini, selain menjadi pelakon, Nessa juga menjadi penyampai bersama penulis era 80-an [[Hilman Hariwijaya. Nessa Sadin dan Hilman Lupus Berniat Saling Bunuh]
Katedral Zvartnots

Ekskavasi

Zvartnots kekal tertimbus sehinggalah peninggalannya ditemukan pada permulaan abad ke-20. Tapaknya telah diekskavasi antara tahun 1901 dan 1907 diarahkan oleh vardapet Khachik Dadyan, menemukan asas-asas bagi katedral tersebut begitu juga dengan tinggalan istana Katolikosnya serta sebuah gudang wain. Pengekskavasian tersebut turut membongkar bahawa Zvartnots telah berdiri sejak zaman pemerintahan raja Urartu, Rusa II lagi.

Penjelmaan semula moden

Gereja Holy Trinity Armenia di daerah Malatia-Sebastia, Yerevan dimodelkan oleh arkitek Baghdasar Arzoumanian bersempena Zvartnots dan telah disiapkan di tahun 2003.
Tim Borowski

Werder Bremen

Tim Borowski memulakan kerjayanya di kampung halamannya, 1. FC Neubrandenburg 04. Beliau kemudian diikat oleh SV Werder Bremen pada usia 16 thaun. Beliau menghabiskna dua musim penuhnya dengan pasukan kedua Werder Bremen.
Borowski membuat debut untuk Werder pada 26 Ogos 2000 pada perlawanan tewas 1-0 kepada VfL Wolfsburg pada perlawanan DFB-Pokal. Beliau kemudian memasuki skuad utama pada musim berikutnya.
Borowski bermain 25 perlawanan dan menjaringkan satu gol pada musim 2003-04 untuk memenangi kejuaraan liga buat kali keempat kelab. Ia merupakan buat kali pertama sejak 11 tahun. Beliau menjaringkna sepuluh gol dan membuat 11 hantaran pada musim 2005-06, lalu membantu kelabnya ke kedudukan kedua dan layak ke Liga Juara-Juara Eropah pada musim berikutnya. Beliau juga menjaringkan gol pada perlawanan pertama pusingan 16 Liga Juara-Juara menentang Juventus, 3-2.

Bayern Munich

Borowski sertai kelab FC Bayern Munich pada musim panas 2008 secara percuma. Beliau menamatkan musim pertamanya di Bayern dengan 35 kemunculan tetapi tidak banyak muncul dalam kesebelasan utama kelab.

Kembali ke Werder

Borowski kembali ke Werder Bremen pada 22 Julai 2009 dan menandatangani kontrak tiga tahun. Selepas tampil dalam 13 perlawanan liga, beliau mengumumkan persaraan daripada bola sepak sejurus selepas mengalami kecederaan ketika beliau berusia 32 tahun.

Kerjaya antarabangsa

Borowski membuat debut untuk pasukan kebangsaan Jerman pada 21 Ogos 2002 pada perlawanan persahabatan menentang Bulgaria, seri 2-2. Beliau telah dipilih oleh Jürgen Klinsmann untuk Piala Dunia FIFA 2006 di tanah air.
Borowski membuat hantaran cantik kepada Miroslav Klose untuk menyamakan kedudukan 1-1 pada perlawanan suku akhir bertemu Argentina. Kedua-dua pasukan kemudian melalui penentuan penalti lalu dimenangi Jerman, 4-2. Beliau kemudian bermain pada perlawanan berikutnya menentang Itali lalu beliau mengalami kecederaan dan menyaksikan Jerman tewas 2-0.
Borowski juga mengambil bahagian dalam Piala Konfederasi FIFA 2005 dan UEFA Euro 2008.
Padang Lembek

Padang Lembek merupakan sebuah mukim di daerah Ketereh, Kota Bharu, Kelantan. Padang Lembek terletak dalam Parlimen P 026 Ketereh. Mukim-mukim lain di daerah Ketereh ialah Batu Tinggi, Setek, Hutan Pasir, Sokor, Kemubu, Pasir Badak, Gondong, Dendang, Durian Hijau, Belukar Luas, Bangol Lepah, Padang Tengah, Dusun Rendah, dan Gutong. Terdapat sebanyak 131 mukim kesemuanya di jajahan Kota Bharu.
Houdetot

Houdetot ialah komun di jabatan Seine-Maritime dan di kawasan Haute-Normandie di utara Perancis.
Chalice

Kamen Rider Chalice - Hajime Aikawa
Hajime Aikawa (相川 始 Aikawa Hajime?) adalah seorang lelaki misteri yang sebenarnya merupakan identiti Joker Undead. Joker Undead adalah antara kategori Undead yang paling ditakuti kerana boleh memusnahkan seluruh dunia.
Loceng

Loceng ialah sejenis alatan bunyi ringkas. Kebanyakan loceng diperbuat daripada logam.
Karangsari, Waled

Poskod

Poskod yang digunakan di Karangsari adalah 45187. Terdapat buah desa di dalam daerah kecamatan Waled.
Teldau

Teldau merupakan sebuah munisipaliti terletak di daerah Ludwigslust-Parchim, Niedersachsen, Jerman.
Felda Sendayan

Rancangan tanah Felda Sendayan terletak di kawasan 2,000 hektar di Negeri Sembilan kira-kira 15 kilometer dari Seremban. Tanah rancangan ini mula diteroka pada tahun 1963 oleh 40 orang peneroka di bawah seliaan Lembaga Kemajuan Tanah Persekutuan (FELDA). Tanah rancangan ini kemudiannya berkembang hingga mempunyai 513 orang peneroka, lantas menjadi satu-satunya penempatan yang ramai penduduk. Seramai 406 peneroka berketurunan Melayu, 46 Cina dan 61 keturunan India.
Pada tahun 1986 Felda menyerahkan hak milik tanah ini kepada peneroka dan majlis penyerahan geran tanah disempurnakan oleh Timbalan Perdana Menteri Malaysia ketika itu, Tun Ghaffar Baba. Mulai itu Felda Sendayan bertukar status menjadi kampung tradisi dengan nama Kampung Sendayan.
Pada tahun 1996 sesuai dengan perkembangan ekonomi semasa, Kerajaan Negeri Sembilan melalui Perbadanan Kemajuan Negeri Negeri Sembilan (PKKNS) telah mengadakan perjanjian usahasama dengan MHS Land Sdn Bhd untuk memajukan Kampung Sendayan. Peneroka ditawarkan pembelian tanah dengan harga kira-kira 1.2 juta seorang. Suatu perjanjian jual beli kemudiannya ditandatangani pada 13 November 1996.
Bagaimanapun menjelang pertengahan tahun 1997 kegawatan ekonomi melanda Asia Timur termasuk Malaysia. Akibatnya, PKNNS gagal membuat pembayaran kepada peneroka dan kemelut masalah Sendayan bermula. Ini berlarutan selama 10 tahun.
Akhirnya dibawah pimpinan Menteri Besar, Dato' Seri Utama Mohamad bin Hj Hasan, masalah ini berjaya diselesaikan. Pada 23 Februari 2006 dengan disempurnakan oleh Perdana Menteri Malaysia, Datuk Seri Abdullah Ahmad Badawi, 95 peratus daripada 513 peneroka itu menerima bayaran mereka.
Setiap peneroka menerima wang tunai dan juga harta lain yang keseluruhannya bernilai lebih kurang RM 1.2 juta. Pampasan ini adalah dalam bentuk wang tunai sebanyak antara RM450,000 ke RM685,780 seorang. Di samping itu setiap seorang akan diberi tanah pertanian pegangan bebas seluas 0.8 hektar (2 ekar)dianggarkan bernilai RM348,480 dan juga sebuah banglo setingkat empat bilik dengan keluasan tanah 10,000 kaki persegi dianggarkan bernilai RM240,000.
Felda Sendayan akan dibangunkan menjadi bandar baru bernama Bandar Sri Sendayan.Ia merupakan sempadan dengan Sepang,Selangor
Amar Rohidan

Perlis

Amar memulakan kerjaya bola sepak bersama pasukan Perlis FA pada 2005 dan bermain dengan pasukan ini selama enam (6) musim.

Kedah

Kemudian, Amar berpindah ke pasukan jiran tetangga Kedah FA selama dua (2) musim. Beliau memutuskan untuk menandatangani kontrak dengan pasukan baru selepas pasukan Kedah diturunkan bermain dalam Liga Perdana Malaysia untuk musim 2013.

Felda United

Pada musim 2013, Amar menandatangani kontrak bersama Felda United FC. Amar bersama Felda United untuk hanya satu musim setelah kontraknya tidak disambung.

Kelantan

Musim 2014, Amar menandatangani kontrak 2 musim bersama Kelantan FA. Beliau dijangka menggantikan posisi Mohd Shakir Shaari sebagai pemain tengah bertahan selepas Shakir memutuskan untuk meninggalkan pasukan itu.
Pilihan raya persekutuan Australia 2013

Keputusan

Parti Buruh dtewaskan oleh pembangkang Campuran Liberal/Nasional dengan kelebihan pindahan dua-parti 15-kerusi (3.3 peratus) setakat ini. Keputusan penuh belum lagi diperolehi.
Jumlah undi utama dua-parti Parti Buruh berada pada tahap terendah sejak pilihan raya 2004, manakala undi utama 33% mereka ialah yang terburuk sejak 100 tahun lalu. Kevin Rudd mengumumkan perletakan jawatannya sebagai ketua parti.
Karnival Jom Heboh

Karnival Jom Heboh di Kelantan

Pada 26-28 Mac 2010, Karnival Jom Heboh diadakan di Jalan Sultan Ibrahim, Kota Baharu, Kelantan. Lebih 200 anggota polis berkawal bagi memastikan keselamatan pengunjung kerana ini pertama kali ia diadakan di Kelantan. Bagaimanapun, ia tertakluk kepada beberapa sekatan.

Konsert Jom Heboh

Konsert Jom Heboh ialah salah satu acara utama di karnival Jom Heboh dan rakaman konsert ini disiarkan secara langsung di TV3 dan menampilkan persembahan daripada penyanyi-penyanyi terkenal negara.
Hollabrunn (daerah)

Hollabrunn merupakan daerah yang terletak di Niederösterreich, Austria. Daerah ini memiliki keluasan sebesar 1010.7 km² dan populasi sebesar 50,070 orang.
Candi Rara Jonggrang

Gempa bumi 2006

Pada 27 Mei 2006, gempa bumi dengan kekuatan 5.9 pada skala Richter (sementara Survei Geologi Amerika Syarikat melaporkan kekuatan gempa bumi sebanyak 6.2 pada skala Richter) melanda daerah Bantul dan sekitarnya. Gempa bumi ini mengakibatkan banyak kematian penduduk serta kerosakan yang teruk pada banyak bangunan di sini, termasuk kompleks Candi Prambanan, khususnya Candi Brahma.
Pesanan jualan

Pesanan jualan, tempahan jualan atau lebih dikenali sebagai sales order ialah satu tempahan yang diminta oleh pelanggan kepada sesebuah syarikat tertentu atas urusan jual beli produk yang diminta melalui surat seperti faks atau penghantaran melalui e-mel kepada unit-unit yang berkenaan yang menjaga bahagian tertentu dalam pemasaran barangan tersebut.
Penerimaan barangan pula atau lebih dikenali sebagai delivery order juga adalah penerimaan barangan yang dihantar melalui vendor atau pembekal sesebuah syarikat yang saling bekerjasama untuk menghantar stok barangan apabila barangan yang hendak dijual tersebut sudah kehabisan.
Kampung Selehor

Poskod

Poskod yang digunakan di Kampung Selehor, Wakaf Bharu, Kelantan adalah 16040.
Tréban

Tréban ialah sebuah komun yang terletak di komun Tarn di selatan Perancis.
Basel I

Basel I adalah istilah yang merujuk kepada persidangan oleh bank-bank pusat seluruh dunia. Ia merupakan hasil Persefahaman Basel pertama, yang merupakan cadangan berkenaan peraturan dan undang-undang perbankan yang dikeluarkan oleh Jawatankuasa Basel berkenaan Penyelian Bank - (Basel Committee on Banking Supervision - BCBS). Pada tahun 1988, Jawatankuasa Basel berkenaan Penyelian Bank (Basel Committee on Banking Supervision - BCBS) di Basel, Switzerland, menerbitkan set keperluan modal minima bagi bank-bank. Ia juga dikenali sebagai 1988 Basel Accord, dan dikuatkuasakan menurut perundangan bagi negara-negara Kumpulan Sepuluh (G-10) pada 1992, dengan bank Jepun membenarkan tambahan masa bagi tempoh peralihan. Basel I kini secara umumnya dianggap sudah lapuk, dan garis panduan yang lebih menyeluruh, dikenali sebagai Basel II kini sedang dilaksanakan di beberapa negara.

Latar belakang

Jawatankuasa Basel dibentuk sebagai tindak balas kepada masaalah kecairan tunai yang mendorong kepada kemuflisan bank yang diasaskan di Cologne pada 1974. Pada 26 Jun 1974, beberapa bank telah mengeluarkan Deutschmark kepada Bank Herstatt sebagai pertukaran bagi bayaran dollar yang dihantar di New York. Disebabkan perbezaan dalam zon waktu, terdapat jurang dalam bayaran dollar kepada bank pihak-lain (counter-party), dan semasa jurang ini, dan sebelum bayaran dollar sempat dilaksanakan di New York, Bank Herstatt telah di mansuhkan (liquidated) oleh pihak berkuasa Jerman.
Kejadian ini menyebabkan negara-negara G-10 untuk membentuk, Jawatankuasa Basel berkenaan Penyelian Bank pada penghujung 1974, di bawah kelolaan Bank of International Settlements (BIS) yang terletak di Basel, Switzerland.

Rangka utama

Basel I, iaitu Persetujuan Basel 1988 tertumpu terutamanya pada risiko kredit. Harta bank dikelas dan dikelompok kepada lima kategori menurut risiko kredit, dengan beban risiko sifar (terutama bagi negara asal hutang sovereign), sepuluh, dua puluh, lima puluh, dan sehingga seratus peratus (kategori ini, sebagai contoh, merangkumi kebanyakan hutang korporate). Bank yang hadir dipasaran antarabangsa diperlukan untuk memegang modal (capital) yang bersamaan 8 % daripada beban risiko aset (risk-weighted assets).
Semenjak 1988, rangka kerja ini telah diperkenalkan secara berterusan dinegara ahli G-10, yang kini terdiri dari 13 negara, iaitu, Belgium, Kanada, Perancis, Jerman, Itali, Jepun, Luxemburg, Netherland, Sepanyol, Sweden, Switzerland, United Kingdom dan Amerika Syarikat.
Kebanyakan negara lain, kini berjumlah melebihi 100, turut menerima pakai, sekurang-kurangnya, mengaku, prinsip yang digambarkan di bawah Basel I. Keberkesanan perlaksanaannya adalah berbeza, walaupun di kalangan Kumpulan Sepuluh.
Zainal Din Zainal

Zainal Din Zainal adalah penyampai radio RTM1 di Malaysia. Beliau seangkatan dengan Mohd Nor Amin, Kamal Hassan ,Kak Yong , Hasbullah Awang, Sazali Said, Noraini Ibnu dan Chuari Selamat. Kini ZDZ dan Noramin bekerja di Radio WanitaFM frekuensi 88.1. (2008)
Beliau bersama-sama dengan yang lain mengendalikan Radio Malaysia Ibukota (RMIK). Pada tahun 1993, RMIK bertukar nama kepada Radio Tiga Ibukota . Sekali ditukar kepada Radio KL (RKL) pada 15 Mac 1996. Pada 31 Ogos 1998, RKL dikenali sebagai Radio Malaysia Kuala Lumpur (RMKL) dan pada 2005 RKML dinamakan sebagai KLfm sehingga kini.
Kampung Belukar Juling

Poskod

Poskod yang digunakan di Kampung Belukar Juling, Endau, Johor ialah 86900.
Tenohira ga Kataru Koto

Latar belakang

AKB48 sebagai sebahagian daripada projek kerja amal "Dareka no Tame ni (Untuk seseorang)" yang diperluaskan ke kumpulan kembar (SKE48, NMB48, HKT48 dan SDN48) , dari jam 6.00 petang (5.00 petang waktu Malaysia) 8 Mac 2013. Lagu ini boleh dimuat turun secara percuma di seluruh dunia dan tiada caj dikenakan. Kerja amal ini untuk membantu mangsa gempa bumi dan tsunami Touhoku pada tahun 2011.
Boisdinghem

Boisdinghem merupakan sebuah komun di jabatan Pas-de-Calais di utara Perancis.
Jordy Buijs

Kerjaya kelab

Jordy Buijs memulakan kerjaya profesionalnya pada tahun 2007 ketika bersama Feyenoord.
Saribakti

Poskod

Poskod yang digunakan di Saribakti adalah 44178. Terdapat buah desa di dalam daerah kecamatan Peundeuy.
Fridtjof Nansen

Biografi

Nansen merupakan juara ski dan ski ais ketika muda. Beliau telah mengetuai pasukan yang membuat lintasan pertama di pedalaman Greenland pada tahun 1888. Beliau telah mempelajar zoologi di Universiti Frederik Diraya dan kemudian bekerja sebagai kurator di Muzium Bergen di mana kajian mengenai sistem saraf pusat hidup marin yang lebih rendah melayakkan beliau menerima Ijazah Doktor Falsafah dan membantu membangunkan teori neurologi moden. Selepas 1896, beliau memfokuskan kepada oseanografi; di mana beliau telah banyak melakukan pelayaran saintifik, kebanyakannya di Atlantik Utara, dan telah menyumbangkan dalam pembangunan peralatan oseanografik moden.
Sebagai salah seorang rakyat yang terkemuka di negaranya, pada tahun 1905, Nansen telah menyuarakan untuk pengakhiran penyatuan Norway bersama Sweden. Dari tahun 1906 sehingga 1908, beliau telah berkhidmat sebagai wakil Norway di London dan membantu rundingan Perjanjian Integriti yang menjanjikan status kemerdekaan Norway.
Pada penghujung usianya, Nansen menumpukan kepada Liga Bangsa, di mana beliau telah dilantik pada tahun 1921 sebagai Pesuruhjaya Tinggi Liga bagi Pelarian. Pada tahun 1922, beliau dihadiahakan Hadiah Keamanan Nobel untuk kerja-kerja beliau terhadap mangsa-mangsa Perang Dunia Pertama dan konfliks berkaitan. Antara inisiatif beliau adalah Pasport Nansen untuk orang tanpa kerakyatan yang diiktiraf lebih dari 50 buah negara.
Beliau telah membantu pelarian sehingga penghujung hayatnya. Beliau telah mati secara tiba-tiba akibat serangan jantung pada tahun 1930. Pejabat Antarabangsa Nansen untuk Pelarian telah ditubuhkan sejurus kematian beliau untuk memastikan kesinambungan kerja-kerja yang telah dilakukan beliau sebelum ini. Pejabat Antarabangsa Nansen untuk Pelarian telah menerima Hadiah Keamanan Nobel 1938.
Dominic Howard

Kehidupan awal

Howard di laharikan Stockport, Greater Manchester, di England. Di usia 8 tahun, mereka sekeluarga berpindah ke Teignmouth, sebuah pekan kecil di Devon. Bermain drum seawal usia 12 tahun. Di bangku sekolah, persembahannya berisnpirasikan dari kugiran berunsur jazz.
Kugiran Howard bernama Carnage Mayhem, ketika di sekolah. sementara itu, beliau telah bersahabat dengan Matt Bellamy, dimana kedudukan kumpulan kugirannya tidak stabil. Tidak lama selepas itu, Bellamy diberi peluang untuk menyertai kumpulan kugiran Howard. Menyepi selama dua tahun, Bellamy mencadangkan mereka menulis lagu sendiri, sedangkan hanya tinggal Howard and Bellamy di dalam kumpulan. Tampil Chris Wolstenholme, seorang pemain drum untuk kumpulan "Fixed Penalty", berbekalkan "semangat pengorbanan" kemudiannya menyertai mereka untuk bermain di posisi bass.
Di bulan pertama 1994 Gothic Plague dilahirkan, diikuti dengan Rocket Baby Dolls mereka memutuskan Muse sebagai nama kumpulan mereka.
Seorang pemain drum kidal. Beliau juga turut bermain untuk Vicky Cryer bersama Jason dari Louis XIV.

Kehidupan peribadi

Pada 2004, bapa Howard, William Howard, datang ke Glastonbury Festival untuk manyaksikan persembahan Muse. Selepas sahaja tamat persembahan, William mati akibat serangan jantung. Kumpulan tersebut membatalkan persembahan mereka termasuklah persembahan yang bakal berlangsung di Itali dan Roskilde Festival. Kumpulan ini mengeluarkan kenyataan "dalam masa yang sukar ini, kami meminta agar privasi buat keluarga dan sahabat Howard dihormati".
Dalam satu sesi soal jawab beliau dan Bellamy bersama peminat, Howard menyatakan selebriti, hidup atau mati, yang paling ingin beliau temui adalah Jimi Hendrix. Pernah memiliki seekor anjing diberi nama Hendrix. Walau bagaimanapun, anjing itu bukan miliknya lagi.
Pada 26 September 2008, Howard, bersama Bellamy and Wolstenholme, telah dianugerahkan Ijazah Kehormat dalam bidang seni dari University of Plymouth.
.gf

.gf ialah domain peringkat tinggi kod negara Internet untuk Guiana Perancis.
Mukim Sedim

Pentadbiran

Mukim Sedim merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Kulim.